CELEX: 32009R0676
Language: sl
Date: 2009-07-27 00:00:00
Title: Uredba Komisije (ES) št. 676/2009 z dne 27. julija 2009 o odprtju javnega razpisa za znižanje carin pri uvozu koruze iz tretjih držav v Španijo

28.7.2009   
            
            
               SL
            
            
               Uradni list Evropske unije
            
            
               L 196/6
            
         
      UREDBA KOMISIJE (ES) št. 676/2009
   z dne 27. julija 2009
   o odprtju javnega razpisa za znižanje carin pri uvozu koruze iz tretjih držav v Španijo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 144 v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu z mednarodnimi obveznostmi Skupnosti v okviru urugvajskega kroga večstranskih pogajanj (2) se je Skupnost zavezala za uvoz določene količine koruze v Španijo.
            
         
               (2)
            
            
               Uredba Komisije (ES) št. 1296/2008 z dne 18. decembra 2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (3) je določila pravila, potrebna za izvedbo javnih razpisov.
            
         
               (3)
            
            
               Glede na tržne razmere v Španiji je treba odpreti javni razpis za znižanje carin pri uvozu koruze, da se uvozna kvota v celoti uporabi.
            
         
               (4)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   1.   Odpre se javni razpis za znižanje carin pri uvozu koruze v Španijo iz člena 136 Uredbe (ES) št. 1234/2007.
   2.   Uporablja se Uredba (ES) št. 1296/2008.
   Člen 2
   Javni razpis je odprt do 17. decembra 2009. V navedenem roku se izvedejo delni javni razpisi, za katere so datumi za predložitev ponudb določeni v obvestilu o razpisu.
   Člen 3
   Uvozna dovoljenja, izdana v okviru tega javnega razpisa, veljajo 50 dni od datuma izdaje v smislu člena 11(4) Uredbe (ES) št. 1296/2008.
   Člen 4
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. julija 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 336, 23.12.1994, str. 22.
   
      (3)  UL L 340, 19.12.2008, str. 57.